2018 жылдың «21» қыркүйегіндегі  
(№ 68 хаттама)

«СҚ-Фармация» ЖШС

Байқау кеңесінің шешімімен

бекітілді

**«СҚ-Фармация»ЖШС Басқармасы туралы**

**Қағидасына өзгерістер мен толықтырулар**

2018 жылдың «18» қыркүйегіндегі (№ 57 хаттама) «СҚ-Фармация» ЖШС Байқау кеңесінің шешімімен бекітілген, «СҚ-Фармация» Жауапкершілігі шектеулі серіктестігінің Басқармасы туралы Қағидаға келесі өзгерістер мен толықтырулар енгізілсін:

1-тармақ келесі редакцияда баяндалсын:

«1. «СҚ-Фармация» Жауапкершілігі шектеулі серіктестігінің Басқармасы туралы осы Қағида (бұдан әрі - Қағида) Қазақстан Республикасының 1998 жылғы 22 сәуірдегі «Жауапкершілігі шектеулі және қосымша жауапкершілігі бар серіктестіктер туралы» Заңына, «СҚ-Фармация» Жауапкершілігі шектеулі серіктестігінің Қазақстан Республикасы Денсаулық сақтау министрлігінің 2018 жылғы 10 мамырдағы № 249 бұйрығымен бекітілген Корпоративтік басқару кодексіне, Қазақстан Республикасының өзге нормативтік құқықтық актілеріне және «СҚ-Фармация» Жауапкершілігі шектеулі серіктестігінің (бұдан әрі -Серіктестік) Жарғысына сәйкес жасалған.»;

9-тармақ келесі редакцияда баяндалсын:

«9. Серіктестік Басқармасының Төрағасы мен мүшелері өздерінің міндеттерін орындау үшін қажетті тиісті білімдерге, дағдыларға, жұмыс тәжірибесіне ие болуға, кәсіби біліктілікке, мінсіз іскерлік және жеке беделге ие болуға, Серіктестіктің техникалық, экономикалық және әлеуметтік дамуының келешектерін, стратегиясын, басымдықтарын білуге, жоғары кәсіби және тұлғалық сипаттамаларға ие болуға, жоғары этикалық стандарттарды ұстануға тиіс. Төрағаға (Төрайымға) сондай-ақ жоғары ұйымдастырушылық қабілеттерге ие болу, Бірден-бір қатысушымен белсенді әрекеттестікте жұмыс істеу және онымен, Байқау кеңесімен, жұмыскерлермен және басқа да мүдделі тараптармен диалогты сындарлы тұрғызу қажет.»;

20-тармақ келесі редакцияда баяндалсын:

«20. Басқарма мүшелеріне сыйақы тиісті қызмет бойынша нақты жұмыс істелген уақытқа тепе-тең есептелінеді.

Бұл ретте, Басқарманың құрамына сайланғанға дейін Серіктестікте жұмыскерлер қызметтерін үздіксіз алып келген Басқарма мүшелеріне қызметті бағалау нәтижелері бойынша есептік кезең (тоқсан, жыл) ішіндегі жұмыс қорытындылары бойынша Серіктестіктің Даму жоспарында осы мақсаттарға қарастырылған ақшалай қаражаттың шектерінде сыйақы төленеді. Аталған тұлғаларға есептік кезең ішіндегі жұмыс қорытындылары бойынша сыйақы Серіктестіктің Басқарма Төрағасының немесе оның міндеттерін атқаратын тұлғаның бұйрығының негізінде тиісті қызмет бойынша нақты жұмыс істелген уақытқа тепе-тең есептелінеді.

Кезекті еңбек демалысында болу уақыты (жұмыс күндері), қызметтік іссапарда (оның ішінде біліктілік артыру курстарында) болу кезеңі сыйақы есептеу үшін нақты жұмыс істелген уақытқа қосылады.»;

25, 26, 27-тармақтар келесі редакцияда баяндалсын:

«25. Еңбекке ақы төлеу қорының шеңберінде Басқарма Төрағасына және мүшелеріне Қазақстан Республикасының тиісті жылға республикалық бюджет туралы заңымен белгіленген жалақының 10 (он) минималды мөлшерінен аспайтын мөлшерде:

Қазақстан Республикасының медициналық жұмыскердің кәсіби мерекесін мерекелеуге;

мемлекеттік мереке – Тәуелсіздік Күнін мерекелеуге сыйақы беруге жол беріледі.

Тиісті сыйақы беру Серіктестіктің бірінші басшысының әлде оның міндеттерін атқаратын тұлғаның бұйрығының негізінде жүзеге асырылады.

1. Басқарма мүшелеріне Байқау кеңесінің шешімі бойынша алып отырған қызметі бойынша:

* шығыстарды үнемдеуге, табыстылықты аттыруға бағытталған іс-шараларды жасағандығы және енгізгендігі, инновациялық шешімдер мен өнертапқыштық ұсыныстар енгізгендігі үшін;
* Бірден-бір қатысушының шешімі бойынша республика тұрғындарын дәрімен қамтамасыз етуге үлесі мен осы істі дамытқандығы үшін бір қызметтік айлықтан аспайтын мөлшерде сыйақы төленуі мүмкін.

1. Байқау кеңесінің шешімі бойынша Басқарма мүшесімен еңбек шарты Қазақстан Республикасы Еңбек кодексінің 50, 51-баптарымен, 52-бабы, 56-бабы 1-тармағының 2), 6), 19) (кінәсі болмаған жағдайда), 20), 23) және 24) тармақшаларымен, 57-бабы, 59-бабы 1-тармағының 1), 3), 5) және 6) тармақшаларыме қарастырылған негіздер бойынша тоқтатылған (бұзылған) жағдайда, есептік кезең ішіндегі қызметтің нәтижелері бойынша сыйақы беру белгіленген тәртіппен бекітілген ПӘК Картасы болған кезде, осы Қағидаға сәйкес нақты жұмыс істелген уақытқа тепе-тең жүргізіледі.

Басқарма мүшесіне осы тармақпен қарастырылған негіздер бойынша сыйақы беру растайтын құжаттарды қоса бере отырып, мұнымен еңбек шарты бұзылатын/тоқтатылатын Басқарма мүшесінің өтінішінің негізінде жүргізіледі, Басқарма мүшесіне Қазақстан Республикасы Еңбек кодексінің 54-бабы 1-тармағы 3) тармақшасына сәйкес сыйақы беру оның қайтыс болған адаммен туыстығын растайтын құжатты және қайтыс болуы туралы куәлікті қоса бере отырып, оның отбасы мүшелерінің біреуінің өтінішінің негізінде жүргізіледі.»;

31-тармақ келесі мазмұндағы 7) тармақшамен толықтырылсын :

«7) мүдделер кикілжіңі бар жағдайдың пайда болуына жол бермеу. Мүдделер кикілжіңі пайда болған кезде, Басқарма мүшесі бұл туралы Байқау кеңесін әлде Басқарма Төрағасын күнібұрын хабардар етеді және осы сұрақ бойынша талқылауға және дауыс беруге қатыспайды, бұл туралы Басқарма отырысының хаттамасында тиісті жазба жасалады.»; 55-тармақта:

3) тармақша келесі редакцияда баяндалсын:

«3) Байқау кеңесінің Серіктестіктің даму стратегиясын және жоспарын, осыларды жасау мен бекіту Серіктестіктің қызметін реттемелейтін құжаттарда қарастырылған өзге құжаттарды мақұлдауы мен бекітуге шығаруы;»; 8) тармақша келесі редакцияда баяндалсын:

«8) ақпараттың Серіктестіктің Жарғысымен, Корпоративтік басқару кодексімен және Серіктестіктің қызметін реттемелейтін өзге құжаттармен қарастырылған тәртіппен және мерзімдерде ұсынылуын қамтамасыз ету;»;

келесі мазмұндағы 13) тармақшамен толықтырылсын:

«13) Серіктестіктің шешімдер қабылдаудың тиімділігіне, Серіктестіктің өндірімділігін, шешімдер қабылдаудың шапшаңдығын арттыруға, ұйымдастырушылық икемділікке бағытталуға тиіс оңтайлы ұйымдық құрылымын қамтамасыз ету.»; келесі мазмұндағы 55-1,55-2 тармақпен толықтырылсын:

«55-1. Басқарма Бірден-бір қатысушыға және Байқау кеңесіне есеп беруге міндетті және Серіктестікті ағымдағы қызметіне басшылықты жүзеге асырады, қабылданатын шешімдер үшін, оның ішінде даму стратегиясын және/немесе даму жоспарын және Бірден-бір қатысушы мен Байқау кеңесі қабылдаған шешімдерді іске асыру үшін жауапкершілік көтереді.

55-2. Басқарма күнтізбелік жыл басталғанға дейін мәселелер тізімдемесімен алдағы жылға Жұмыс жоспарын құрастырады.»; 57 тармақ келесі редакцияда баяндалсын:

«57. Басқарма Төрағасы Басқарма хатшысының міндеттерін Серіктестіктің жұмыскерлерінің біріне жүктейді .»;

61-тармақ келесі мазмұндағы төртінші абзацпен толықтырылсын: «Басқармаға көзбе-көз отырыстарды жүргізу және даму стратегиясының және/немесе даму жоспарының, Бірден-бір қатысушының, Байқау кеңесінің шешімдерінің және операциялық қызметтің іске асырылуы мәселелерін талқылау керек. Басқарманың отырыстары тұрақты негізде жүргізіледі.»; келесі мазмұндағы 65-1 тармақпен толықтырылсын :

«65-1. Басқарма шешімді тиісті сұрақтың Басқарманың қарастыруына шығарылуына бастамашылық еткен құрылымдық бөлімшелер және/немесе басқарушы директор ұсынатын толық, сенімді және сапалы ақпараттың негізінде шешім қабылдайды.»;

68-тармақ келесі редакцияда баяндалсын:

«68. Басқарманың отырыстары заңнамамен, Серіктестіктің Жарғысымен және осы Қағидамен оның құзыретіне жатқызылған мәселелер бойынша тұрақты негізде өткізіледі.»; келесі мазмұндағы 72-1 тармақпен толықтырылсын:

«72-1. Басқарманың отырысының күн тәртібіне осылар бойынша материалдар сапасыз және мерзімдерді бұза отырып ұсынылған мәселелер енгізілмейді.»;

74-тармақ келесі редакцияда баяндалсын:

«74. Басқарманың қарастыруына дайындалатын материалдар өзіне осы сұрақты қарастыру және ол бойынша шешім қабылдау қажеттігі негізделіп, осы Қағидаға 2 қосымшаға сәйкес нысан бойынша түсіндірме жазбаны, белгіленген тәртіппен келісілген шешімнің жобасын, шешім қабылдаумен/қабылдамаумен байланысты тәуекелдер мен олардың Серіктестіктің құнына және орнықты дамуына әсер етуі бойынша қорытындыны, нақты сұрақ бойынша осыларды отырысқа шақыру жоспарланып отырған адамдардың тізімін, басқа қажетті материалдарды қосады.»;

келесі мазмұндағы 80-1, 80-2 тармақпен толықтырылсын:

«80-1. Даму стратегиялары және/немесе даму жоспарлары, инвестициялық жобалар, тәуекелдерді басқару секілді маңызды және күрделі мәселелер қарастырылған кезде бірнеше отырыс өткізілуі мүмкін.

80-2. Әрбір сұрақты қарастырған кезде шешім қабылдаумен/қабылдамаумен байланысты тәуекелдер мен олардың Серіктестіктің құнына және орнықты дамуына әсер етуіне жеке талқылау арналады.»; 95-тармақ келесі мазмұндағы үшінші абзацпен толықтырылсын:

«Серіктестік басқармасының шешімдерінде (хаттамаларында) тапсырманың орындалу мерзімі көрсетілмеген жағдай орын алса, онда ол бір айлық мерзімі ішінде орындалатын болады.»;

100-тармақ келесі редакцияда баяндалсын:

«100. Басқарма хатшысы Басқарма хатшысы тоқсан сайын (бірақ есепті тоқсаннан кейінгі айдың 20-сынан кешіктірмей) Басқарма кеңесі мүшелеріне Басқармамен қабылдаған шешімдердің орындалу нәтижелері туралы хабарлап отырады.»;

2 қосымша келесі редакцияда баяндалсын:

*«СҚ-Фармация» ЖШС Басқармасы туралы Қосымшаға 2 Қосымша*

**«\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_» мәселесіне қатысты**

**(мәселенің атауы)**

**Түсіндірме жазба**

1. Мәселенің мәні Басқарманың талқылауына шығарылуы мен оны шешуге қатысты ұсынылатын қажеттілігін негіздеу болып табылады. Ұсынылып отырған мәселеге негіз болатын Қазақстан Республикасының заңнамасының немесе серіктестіктің ішкі құжаттарының нормаларына сілтеме.
2. Болжамды шешімді қабылдау немесе қабылдамау салдарынан туындаған болжалы тәекелдер, сонымен қатар оларды азайту бойынша шаралар.
3. Серіктестіктің даму жоспарына негізделген мәселе бойынша Басқарманың шешімін жүзеге асыруға байланысты, нақты мақсаттар, күтілетін нәтижелер мен болжамалы тиімділік, болжамды қаржы шығыны.
4. Қаралып отырған мәселе бойыша, Серіктестіктің ұйымымен бұрын қабылдаған шешімдері туралы мәлімет.
5. Қаралып отырған мәселе бойынша шешім қабылауына байланысты, күші жойылды деп танылуы мүмкін, Басқармамен бұрын қабылданған ішкі құжаттардың және / немесе шешімдердің тізімі.
6. Өзге де мәліметтер .

**Мәселеге қатысты шешімнің жобасы**

**« »**

**(мәселенің атауы)**

Басқарма ШЕШІМ шығарды:

*(қаралып отырған мәселеге қатысты шешім жобасының мазмұны)*

Мәселені

қозғаушының

лауазымы

(Т.А.Ж.).